ماریہ ٹریسالینا سانچیز

ماریہ ٹیریسالینا سانچیز، ایف ایم ایم، زامٕژ جوکینا ڈی زوبیری سانچیز (13 جوٗن 1918 - 27 اکتوبر 1947) ٲس فرانسسکن مشنری آف میری سٕنٛز اَکھ ہسپانوی مذہبی بینہِ یِمو کٔشیٖرِ مَنٛز خٕدمَت کٔر۔ سۄ آیہ 1947 کِس ہِند پٲکِستان جَنٛگس دوران وَرمُل کِس سینٛٹ جوزف کیتھولک چرچ کِس مٲدانس مَنٛز قٔبیٖلہٕ حملہٕ آورو دٔسؠ قتٕل کرنہٕ۔ سۄ چھےٚ جۆم تہٕ کٔشیٖر  مَنٛز گۄڈٕنِچ شٔہیٖد ماننہٕ یِوان۔

## اِبتدٲے زِندگی

سانچیز زاے 13 جوٗن 1918 مَنٛز، سونڈیکا، بسکے گامس مَنٛز، یَتھ بیڈیگین ونان چھِ، سَدَہ شُرؠن ہنٛدس خاندانس مَنٛز۔ ییٚلہِ زن وُنہٕ اَکھ شُر ٲس، تٔمؠ سٕنٛدس مٲل ماجہٕ دِژ تٔمؠ سٕنٛز پرورش بلباؤ مَنٛز کراس چہ ڈاٹرز ہٕنٛزٕ أکس کمیونٹی حوالہٕ۔ کاہ ؤرِش وٲنٛسہٕ مَنٛز بنییہٕ سۄ اورڈونا کِس ٹیچنگ کالجس مَنٛز بورڈر یُس کمپنی آف میری ، آور لیڈی سسٹرز کہ زیر انتظام چھُ، یتہٕ تؠم بلباؤ کِس مشنری سینٹرس مَنٛز پننہٕ تٲلیٖم کس اندس تام رضاکارانہ خدمات انجام دژ۔ 1936 مَنٛز، 18 ؤرِش وٲنٛسہِ مَنٛز، سوٗنٛچ تٔمؠ کارملائٹ راہب بننُک، مگر سپینس مَنٛز شۆروٗع گژھن واجنہِ ہسپانوی خانہٕ جنگی کہ وجہ سٟتؠ اوس یہٕ کرُن نامُمکن۔ امہِ پتہٕ کٔر تم بلباؤ کس میونسپل ہسپتالس مَنٛز بطور نرس کٲم شۆروٗع، مگر مئی 1937 مَنٛز گٔیہٕ سۄ لڑایہٕ کس نتیجس مَنٛز پننس عیالس سٟتؠ جلاوطنی مَنٛز، جۆنوٗبی فرانس کس کیمبو لیس بینس مَنٛز آباد گٔیہٕ۔

ییٚلہٕ تتہٕ گٔیہٕ سانچیزس فرانسسکن مشنریز آف میری سٟتؠ واقف، یُس ہندوستانس مَنٛز قٲیِم گژھن واجنہٕ اَکھ مذہبی جماعت ٲس۔ جَماعتٕکِس اَکِس مؠمبَر، مارِیا اَسُنٹا پالوٹا، یۄس چیٖنَس مَنٛز ٹایفَس وَباہس دۄران بؠمارَن ہٕنٛز خِدمَت کَرنہٕ وِزِ 27 ؤرِش ٲسؠتھ گُزریمٕژ ٲس، ہٕنٛز زانہِ زِندگی پَرنہٕ پَتہٕ، کۆر تٔمؠ اَتھ جَماعتَس مَنٛز شٲمِل گَژھنُک فٲصلہٕ۔ تاہم، پننِس مٲلؠ سٕنٛز بؠمار تہٕ مرنہٕ تہٕ باقٕے حالاتن ہٕنٛدِ وجہ سٟتؠ، سۄ دٲخل نہٕ 1940 تام ، ییٚلہ عیال سپین واپس آو، ییتہٕ سۄ پامپلونا کِس کانوینٹس مَنٛز امیدوار پٲٹھؠ دٲخل آیہٕ کرنہٕ۔ جماعت کِس نوویشیٹس مَنٛز دٲخلہٕ پتہٕ، آو تیمِس مذہبی ناو ماریا ٹیریسالینا دِنہٕ۔

## مِشنری زِندگی

ؤری وادن ہٕنزِ مذہبی شکل دِنہٕ تہٕ پننہِ نرسِنٛگ ہٕندِس مہارتس پؠٹھ کٲم کرنہٕ پتہٕ ٲس سۄ پنُن پان مشن کامہِ خٲطرٕ تیار۔ امہِ مۄکھہٕ کٔر تمؠ دعا زِ سۄ گژھہِ تتھ سٕپَنٛج ہیو یَتھ مَنٛز کانٛہہ "ٲخری قطرٕ تہِ" نچوڑتھ ہیکہِ۔ پننہِ دائمی عہد پتہٕ، آیہٕ سۄ 44 باقی ہسپانوی فرانسسکن مشنرین سٟتؠ نؠبرِمؠن مُلکن ہِنٛز مِشنَن مَنٛز سوزنہٕ۔

یہِ گرٛوپ درٛاو 16 اپریل 1947 کٔشیٖر کُن تہٕ ووت 9 اَگَست 1947 لگ بگ وَرمُل کِس مِشنس پؠٹھ۔ تِہٕنٛز کاروٲیی ہُنٛد بُنیاد اوس أکِس ہسپتالَس سٟتؠ جُڑِتھ اَکھ کانوینٹ۔ سانچیزَن کٔر پنٕنؠ وزارت صحتُک آغاز کمیونٹی کؠن غریٖبن ہٕنٛز خدمت کرنہٕ خٲطرٕ۔ تٔمؠ کٔر مقٲمی لوٗکَن صحتٕچ دیکھ بال فراہم تہٕ کمیونٹی مَنٛز گَرٕ روزن والؠن ہُنٛد دورٕ۔ اَتھ وقتس دوران کٔر تٔمہِ انگریزی، اُردوٗ تہٕ کٲشُر پرٕنؠ شروٗع۔ سۄ گٔیہٕ اَتھ صورتہٕ حالس مَنٛز ترقی، تہٕ جلدی آیہٕ اسسٹنٹ سپیریئر مقرر کرنہٕ۔

## شہادت

تِہنٛدِ یِنہٕ پتیہ وُچھ بیٚنہِ پنُن پان کٔشیٖرِ ہٕنٛدِس تناضس مَنٛز: ہِندوستان تہٕ پٲکِستان دۄشوے ٲسؠ کٔشیٖرِ ہٕنٛدِ تزویراتی پوزیشن آسنہٕ کِنؠ کٔشیٖرِ پؠٹھ قبضہٕ یژھان۔ حالانٛکہِ غٲر جانبدٲری ہُنٛد مُہادٕ اوس نافذ مگر پٲکِستانن کۆر وِنہٕ تہِ علاقس پؠٹھ حملہٕ۔ مشن سَمُت بنیٛوو تشددٕ نِش ژلنہٕ والؠن پناہ گزینن ہٕنٛدؠن جمٲژن خٲطرٕ پناہ گاہ۔ شُمٲلی سرحدٕکؠ قٔبیٖلو (یَتھ از خیبر پختونخواہ ونان چھِ) تُل صورتحالُک فٲیدٕ تہٕ حملہٕ تہٕ کۆرُکھ سورُے کینٛہہ تباہ ۔ سِریٖنَگَر گَژھنہٕ وِزِ کۆر تِمو وَرمُلَس پؠٹھ حملہٕ، یُس امہِ شہرٕ کِس وتہِ پؠٹھ اوس، ییٚتہِ تِمو چرچ تہٕ کانوؠنٹ لُٹٲوِتھ تہٕ پرٛؠتھ کانٛہہ چیٖز ژوٗرِ نِیُکھ یُس قٟمتی باسان اوس۔ تِم گٔیہِ ہسپتال تہٕ لوگُکھ اندر سورُے کینٛہہ تباہ کرُن، تمہِ پتہٕ سمکھے تِم مَدَر سپیریر (Mother Superior)۔ حملہ آور فوجیو تُل تٔمؠ سٕنٛدؠ عٲنَکھ، وٲج تہٕ پردٕ۔ سانچیزن کٔر پننِس اعلیٰ سٕنٛدِ طرفہٕ کتھ کٔرِتھ مداخلت۔ تمہِ وِزِ دِژ حملہ آور فوجیو کرٛؠکھ: "مارِو یِم!" تٔمؠ ترٛٲو پنُن پان پنٛنہِ بچاو خٲطرٕ اعلیٰ حکامَس برٛونٛہہ کنہِ تہٕ لٔگِس ترٛؠن گولؠن ہُنٛد زخم۔ گولہِ لٔج تٔمِس شِشہٕ نارِ، یٔڈ تہٕ زنٛگہِ مَنٛز۔ اَمہِ پتہٕ لٔگؠ یہِ ہسپتال کِس أکِس کمرَس مَنٛز یُس گۄڈَے برطرف اوس کرنہٕ آمُت۔

ییٚلہِ حملہ آور فوجیو باقؠن مارنٕچ تیٲری کٔر، آفریدی قٔبیٖلہٕ کؠن دستن ہُنٛد سربراہ سہراب حیات خان آو تہٕ کۆرُکھ جوابی حُکُم جٲری، یَتھ پؠٹھ حملہ آور فوجیو بغاوت کٔر۔ تِمو کٔر پنٕنؠ رائفل أمِس کُن نِشانہٕ یہِ ؤنِتھ زِ ترٛاوُن نَتہٕ یِیہِ مارنہٕ۔ سہراب خانَن ٲس پشاورَس مَنٛز پریزنٹیشن سسٹرز ہٕنٛدِس قیادتس مَنٛز أکِس کیتھولک کالیجَس مَنٛز تٲلیٖم حٲصِل کٔرمٕژ تہٕ پتہٕ بشپ کاٹن سکوٗل، شِملہ (تٔمؠ کٔر وضاحت زِ تٔمِس چھُنہٕ تِہٕنٛز رحم دٲری مٔشِد گژھنُک امکان کینٛہہ")۔ أتھؠ دوران آو آفریدی دستہٕ تہٕ بندوٗق ہٲوِتھ پنُن دستہٕ ہُنٛد سربراہ وُچھِتھ کۆر تِمو فورن حملہ آور فوجیَن گیرٕ، یَتھ برٛونٛہہ کُن تِمو ہتھیار ترٛٲوؠ۔ خانن وُچھ زِ تس ٲس اَکھ بٔڈ غلطی مانان، تٔمؠ مٔنٛج بینہِ (سِسٹر) معٲفی۔ خان گۆو پنٕنؠ ٹربسیمین تہٕ باقٕے بیٚنؠن سٟتؠ باقین بچاونہِ ۔

چونٛکہِ زخمیَن ہُنٛد ییٚلاج کرنُک اوس نہٕ کانٛہہ اِمکان، بیٚنؠن ہٕنٛزِ برادری کۆر سانچیزس گیرٕ، یٔمِس جلدٕی خوٗن راوان اوس۔ تٔمؠ سٕنٛدِ زخم ٲسؠ واریاہ سنگین تہٕ أمِس بچاون اوس نہٕ مُمکِن۔ تٔمؠ کۆر برداشت دَہن گٲنٛٹَن ہُنٛد زیوٗٹھ عذاب، "ٲخری قطرس تام" یِتھ کٔنؠ تٔمؠ سُنٛد مقصد اوس وننہٕ آمُت، شٔدیٖد دگہِ مَنٛز یُس نہٕ نشہِ آور دَوا نہٕ آسنہٕ کِنؠ کم ہیۆک نہٕ۔ سۄ ٲس صرف کُنہِ ساعتہ مدتھ منگان ییٚلہِ دگ زنٛگہِ پیٹھہ یٔڈ تام دگ نزدیک گژھان ٲس۔ تٔمؠ سٕنٛدؠ ٲخری لفٕظ ٲسؠ: "یہِ چھُ گۄڈَے ختم۔۔۔ بہٕ چھَس کٔشیٖرِ بدلاونہٕ خٲطرٕ پنٕنؠ زُو پیش کران"۔ دۄیو دۄہو پتہٕ کٔر تٔمِس کانوینٹ باغس مَنٛز کھننہٕ آمژٕ قبرِ مَنٛز عیسائین دفن، یَتھ مَنٛز نہٕ تابوٗت اوس نہٕ۔

## میٖراث

سانچیزَس علاوٕ گٔیہِ باقٕے پانٛژھ نفر قٔبیٖلہٕ والؠو دٔسؠ مارنہٕ، دۄشوے عملہٕ تہٕ مٔریٖض، یِمن مَنٛز اَکھ برطٲنوی افسر تہٕ أمؠ سٕنٛز خانٛدارِنؠ تہِ شٲمِل ٲس، یۄسہٕ تَمہِ وِزِ پرٛسنٕچ (*labor*) حالات مَنٛز ٲس۔ کیتھولک مشنٕچ برطرفی ہٕنٛز اطلاع آیہٕ مغربی پریسس مَنٛز بٔڑِس پیمانس پؠٹھ دِنہٕ۔ خبرن ہٕندؠ مَضموٗن مَنٛز اوس وننہٕ آمُت زِ بےٚ صدری ٲس گٔمٕژ۔ حۆکوٗمَتھ ہِنٛدُستانن دِیوٗت پٲکِستانس سٟتہِ جنٛگس سٕتہِ سٕتہِ حملٕچہِ تشہیر۔ امہِ پتہٕ دٔستی کٔڑِکھ پٲکِستٲنہِ قٔبیٖلہٕ وَرمُل پؠٹھٕ بےٚ دخل تہٕ ؤزیٖر اعظم جواہر لال نہروٗ وَن کۆر پانہٕ قصبس ہُنٛد دورٕ۔

تٔمؠ سٕنٛز باقیات چھِ وۄنؠ مشن کِس کانوینٹ قبرستانس مَنٛز دفن کرنہٕ آمٕژ۔ وَرمُلس مَنٛز چھِ بیٚنؠن ہِنٛدِ طرفہٕ بار بار دَرخاست کرنہٕ آمٕژ زِ ماجہِ ٹیریسالینا گٔژھِ کینونائزیشن خٲطرٕ غور کرنہٕ یُن۔

## بیٚیہِ وُچھِو
*1947 جۆم قتلِ عام
*ہِندوستان-پٲکِستان جَنٛگ 1947-1948
*سینٛٹ جوزف کیتھولِک چرٕچ (وَرمُل)
*سینٛٹ جوزف ہسپتال، وَرمُل

## حَوالہٕ

## نؠبرِم کُنٛڈٕ

*The text of Andrew Whitehead's article on the death of Mother Teresalina and her memorialization
*Franciscan Missionaries of Mary, Province of Australia: ''Our History''
*"Total recall: Mission violated" <small>''... A.J. Philip retells the story based on Andrew Whitehead’s book on the sacking of Baramula''</small>
*Book Reviews - ''A Mission in Kashmir'' & ''In Search of a Future'' Reviewed by D. Suba Chandran, June 10, 2010
*The full text of Andrew Whitehead's 'A Mission in Kashmir' which is largely about the Baramulla massacre

زٲژ:1918 پٲدٲیِش
زٲژ:1947 وَفات
زٲژ:کٔشیٖر ہٕنٛز تَوٲریٖخ
زٲژ:ہِسپٲنوی لوٗکھ